Na temelju članka 72. Zakona o zaštiti okoliša ("Narodne novine", broj 80/13., 153/13., 78/15., 12/18. i 118/18.) i članaka 14. Uredbe o strateškoj procjeni utjecaja strategije, plana i programa na okoliš ("Narodne novine" br. 3/17.) u postupku Strateške procjene utjecaja V. Izmjena i dopuna Prostornog plana Koprivničko-križevačke županije župan Koprivničko-križevačke županije dana 16.02.2022. godine donosi

**ODLUKU**

**o osnivanju i imenovanju Povjerenstva za stratešku procjenu utjecaja**

**V. Izmjena i dopuna Prostornog plana Koprivničko-križevačke županije**

 **I.**

Osniva se Povjerenstvo za stratešku procjenu utjecaja na okoliš V. Izmjena i dopuna Prostornog plana Koprivničko-križevačke županije na okoliš (u daljnjem tekstu: Povjerenstvo).

 **II.**

U Povjerenstvo se imenuju:

* **Damir Petričević, dipl.ing.geot., mag.ing.aedif.,** Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, predsjednik Povjerenstva,
* **Nikolina Stapar, dipl. ing.**, Ministarstvo gospodarstva i održivog razvoja, Sektor za procjenu utjecaja na okoliš, član Povjerenstva,
* **Spomenka Kristek, dipl.ing.poljop.**, Ministarstvo gospodarstva i održivog razvoja, Uprava za zaštitu prirode, član Povjerenstva,
* **Milan Pezelj, dipl.ing.arh.,** Ministarstvo kulture, Konzervatorski odjel u Bjelovaru, član Povjerenstva,
* **Verica Cvek Domljan, dipl.ing.šum.,** Ministarstvo poljoprivrede, Uprava šumarstva, lovstva i drvne industrije, član Povjerenstva,
* **Emil Flajšman, dipl.ing.** Hrvatske vode, VGO za Muru i gornju Dravu, Varaždin, Služba zaštite voda, član Povjerenstva,
* **Ana Kranjčev, univ.spec.eocoing,** Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, član Povjerenstva,
* **Valentina Peršić, dipl.ing.biol.,** Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, tajnica Povjerenstva.

**III.**

Članovi Povjerenstva iz točke I. ove Odluke, obvezni su izvršavati zadaće sukladno odredbama Zakona o zaštiti okoliša i na svoj rad primjenjivati odredbe Uredbe o strateškoj procjeni utjecaja plana i programa na okoliš („Narodne novine“, broj 3/17) .

 **IV.**

 Povjerenstvo se imenuje na određeno vrijeme potrebno za izvršenje zadataka iz članka

I. ove Odluke.

**VI.**

Administrativno-tehničke poslove vezane uz rad Povjerenstva obavljat će Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije.

 **VII.**

 Ova Odluka stupa na snagu danom donošenja i objavit će se na službenim stranicama Koprivničko-križevačke županije.

KLASA: 351-03/20-01/53

Urbroj: 2137-05/03-22-24

Koprivnica, 16.02.2022.

Župan:

Darko Koren,ing.građ.